CELEX: C2004/262/67
Language: da
Date: 2004-10-23 00:00:00
Title: Sag T-285/04: Sag anlagt den 13. juli 2004 af Michel Andrieu mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/35
            
         Sag anlagt den 13. juli 2004 af Michel Andrieu mod Kommissionen for De Europæiske Fællesskaber
   (Sag T-285/04)
   (2004/C 262/67)
   processprog: fransk
   Ved De Europæiske Fællesskabers Ret i Første Instans er der den 13. juli 2004 anlagt sag mod Kommissionen for De Europæiske Fællesskaber af Michel Andrieu, Saint-Mandé (Frankrig), ved avocats Stéphane Rodriques og Yola Minatchy, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af ansættelsesmyndighedens afgørelse af 30. marts 2004 som svar på sagsøgerens klage, samt annullation af sagsøgerens karriereudviklingsrapport for perioden fra den 1. juli 2001 til den 31. december 2002.
            
         
               —
            
            
               Det fastslås, at Det Europæiske Fællesskab er ifaldet ansvar uden for kontraktforhold som følge af den anfægtede afgørelse og den forsinkede udfærdigelse af sagsøgerens karriereudviklingsrapport.
            
         
               —
            
            
               Sagsøgeren tilkendes en erstatning på i alt 64 468 EUR som følge af tab af fagligt omdømme og for den økonomisk og ikke-økonomisk skade, han har lidt, herunder en symbolsk erstatning på 1 EUR for psykisk chikane.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Denne sag er anlagt til prøvelse af afgørelse af 31. marts 2004 af Kommissionens direktør for Personale og Administration om afvisning af sagsøgerens klage i forbindelse med udfærdigelsen af hans karriereudviklingsrapport for perioden fra den 1. juli 2001 til den 31. december 2002 (karriereudviklingsrapport 2001-2002).
   Sagsøgeren har anfægtet lovligheden af denne afgørelse, samt lovligheden af karriereudviklingsrapport 2001-2002, som nævnte afgørelse er baseret på.
   Sagsøgeren har til støtte for sine påstande gjort gældende:
   
               —
            
            
               at hans ret til kontradiktion er tilsidesat, navnlig henset til den manglende arkivering af visse bedømmelsespunkter i sagsøgerens personlige aktmappe, til disses delvise indførelse i databasen »SYSPER2« og til det forhold, at det er umuligt at identificere den referencebedømmelse, der skal tages hensyn til.
            
         
               —
            
            
               at de processuelle garantier er tilsidesat, især som følge af interessekonflikten hos bedømmeren og medbedømmeren, samt at der er sket tilsidesættelse af visse gennemførelsesbestemmelser til vedtægtens artikel 43 og 45.
            
         
               —
            
            
               at der i det foreliggende tilfælde er anlagt et åbenbart urigtigt skøn.
            
         
               —
            
            
               at forpligtelsen til at begrunde retsakter er tilsidesat.